Document ID: 32008D0815

32008D0815
L 283/43
SLUŽBENI LIST EUROPSKE UNIJE
ODLUKA KOMISIJE
od 20. listopada 2008.
o odobrenju određenih nacionalnih programa kontrole salmonele u jatima pilića za tov vrste Gallus gallus
(priopćena pod brojem dokumenta C(2008) 5699)
(Tekst značajan za EGP)
(2008/815/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (1), a posebno njezin članak 6. stavak 2.,
budući da:
(1)
Svrha Uredbe (EZ) br. 2160/2003 jest osigurati poduzimanje primjerenih i učinkovitih mjera za otkrivanje i kontrolu salmonele i drugih uzročnika zoonoza u svim bitnim fazama proizvodnje, prerade i distribucije, a posebno na razini primarne proizvodnje, kako bi se smanjila njihova raširenost i rizik koji oni predstavljaju za zdravlje ljudi.
(2)
Tom se Uredbom utvrđuje kako je potrebno odrediti ciljeve Zajednice za smanjenje raširenosti zoonoza i njihovih uzročnika s popisa iz njezinoga Priloga I. u određenim populacijama životinja.
(3)
Uredbom Komisije (EZ) br. 646/2007 od 12. lipnja 2007. o provedbi Uredbe (EZ) br. 2160/2003 Europskog parlamenta i Vijeća u pogledu cilja Zajednice za smanjenje raširenosti Salmonelle enteritidis i Salmonelle typhimurium kod pilića za tov (2) određen je cilj Zajednice za smanjenje raširenosti Salmonelle enteritidis i Salmonelle typhimurium kod pilića za tov na razini primarne proizvodnje.
(4)
Kako bi se postigao cilj Zajednice, države članice moraju donijeti nacionalne programe kontrole salmonele u jatima pilića za tov vrste Gallus gallus i dostaviti ih Komisiji u skladu s Uredbom (EZ) br. 2160/2003.
(5)
Određene su države članice dostavile takve programe i za njih je utvrđeno da su u skladu s odgovarajućim veterinarskim zakonodavstvom Zajednice, a posebno s Uredbom (EZ) br. 2160/2003.
(6)
Stoga je te nacionalne programe kontrole potrebno odobriti.
(7)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Nacionalni programi za kontrolu salmonele u jatima pilića za tov vrste Gallus gallus, koje su dostavile države članice navedene u Prilogu, odobravaju se.
Članak 2.
Ova se Odluka primjenjuje od 1. prosinca 2008.
Članak 3.
Ova je Odluka upućena državama članicama.
Sastavljeno u Bruxellesu 20. listopada 2008.

Labels: 0
18
6